《郊寺送华舍人芝台奉使西塞还乡》
明代·孙继皋

城阴花木隐禅扃，系马人看使节停。转饷已窥秦塞紫，行山犹指蓟门青。

交情梦里占离合，世事尊前感醉醒。惆怅风萍不暂住，乡心今夜逐寒星。

作者简介：（1550—1610）常州府无锡人，字以德，号柏潭。万历二年进士第一。除修撰。官至吏部侍郎，摄铨事，论救诸谴谪官，无所避讳。神宗嫡母陈太后梓宫发引，帝称疾不送，遣官代行，继皋上疏极谏，忤旨。及三殿失火，大臣请去者，皆慰留，独继皋致仕去，卒赠礼部尚书。有《宗伯集》、《柏潭集》。